《以谢玄晖鼓吹曲分题赋诗送萧伯龄赴春官 其六 垂杨荫御沟》
明代·梁兰

依依御沟柳，濯濯承春光。弱连金水绕，高荫禁垣长。

雕弤剪新线，宫衣试浅黄。旌旗拂露湿，殿阁含风凉。

琼林锡宴罢，临流恣翱翔。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。